CELEX: 32021D0871
Language: hr
Date: 2021-05-28 00:00:00
Title: Provedbena odluka Komisije (EU) 2021/871 оd 28. svibnja 2021. o poravnanju računa agencija za plaćanja Ujedinjene Kraljevine u pogledu izdataka financiranih iz Europskog fonda za jamstva u poljoprivredi (EFJP) za financijsku godinu 2020. i o nadoknadi odobrenih sredstava prenesenih iz financijske godine 2020. u vezi s financijskom disciplinom (priopćeno pod brojem dokumenta C(2021) 3685) (Vjerodostojan je samo tekst na engleskom jeziku)

31.5.2021   
               
               
                  HR
               
               
                  Službeni list Europske unije
               
               
                  L 191/15
               
            
         PROVEDBENA ODLUKA KOMISIJE (EU) 2021/871
         оd 28. svibnja 2021.
         o poravnanju računa agencija za plaćanja Ujedinjene Kraljevine u pogledu izdataka financiranih iz Europskog fonda za jamstva u poljoprivredi (EFJP) za financijsku godinu 2020. i o nadoknadi odobrenih sredstava prenesenih iz financijske godine 2020. u vezi s financijskom disciplinom
         
            
               (priopćeno pod brojem dokumenta C(2021) 3685)
            
         
         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (1), a posebno njezin članak 26. stavak 6. i članak 51. u vezi s člancima 131. i 138. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”),
         nakon savjetovanja s Odborom za poljoprivredne fondove,
         budući da:
         
                     (1)
                  
                  
                     U skladu s člankom 51. Uredbe (EU) br. 1306/2013, Komisija prije 31. svibnja godine koja slijedi nakon predmetne proračunske godine mora poravnati račune agencija za plaćanja iz članka 7. te uredbe na temelju godišnjih financijskih izvještaja koje je podnijela Ujedinjena Kraljevina, zajedno s podacima koji su potrebni za poravnanje računa, revizorskim mišljenjem o cjelovitosti, točnosti i istinitosti financijskih izvještaja te izvješćima tijela za ovjeravanje.
                  
               
                     (2)
                  
                  
                     U skladu s člankom 39. Uredbe (EU) br. 1306/2013 poljoprivredna financijska godina počinje 16. listopada godine „N–1” i završava 15. listopada godine „N”. Pri poravnanju računa za financijsku godinu 2020. trebalo bi uzeti u obzir izdatke Ujedinjene Kraljevine nastale u razdoblju od 16. listopada 2019. do 15. listopada 2020., kako je predviđeno člankom 11. stavkom 1. Provedbene uredbe Komisije (EU) br. 908/2014 (2).
                  
               
                     (3)
                  
                  
                     Člankom 33. stavkom 2. prvim podstavkom Provedbene uredbe (EU) br. 908/2014 predviđeno je da se iznosi čiji povrat treba osigurati od Ujedinjene Kraljevine ili koje treba platiti Ujedinjenoj Kraljevini u skladu s odlukom o poravnanju računa iz članka 33. stavka 1. te uredbe utvrđuju oduzimanjem iznosa mjesečnih plaćanja za predmetnu financijsku godinu od izdataka priznatih za istu godinu u skladu s člankom 33. stavkom 1.
                  
               
                     (4)
                  
                  
                     Komisija je provjerila podatke koje je dostavila Ujedinjena Kraljevina te je rezultate svojih provjera, zajedno s potrebnim izmjenama, priopćila Ujedinjenoj Kraljevini.
                  
               
                     (5)
                  
                  
                     Za agencije za plaćanja Ujedinjene Kraljevine „Department of Agriculture, Environment and Rural Affairs”, „The Scottish Government Rural Payments and Inspections Directorate”, „Welsh Government” i „Rural Payments Agency” godišnji izvještaji i prateća dokumentacija omogućuju Komisiji da donese odluku o cjelovitosti, točnosti i istinitosti dostavljenih godišnjih financijskih izvještaja.
                  
               
                     (6)
                  
                  
                     U skladu s člankom 5. stavkom 5. Delegirane uredbe Komisije (EU) br. 907/2014 (3) svako prekoračenje rokova u kolovozu, rujnu i listopadu uzima se u obzir u odluci o poravnanju računa. Neki izdaci koje je Ujedinjena Kraljevina prijavila tijekom tih mjeseci u 2020. ostvareni su nakon isteka primjenjivih rokova. Ovom bi Odlukom stoga trebalo odrediti relevantna smanjenja.
                  
               
                     (7)
                  
                  
                     U skladu s člankom 41. Uredbe (EU) br. 1306/2013, Komisija je već smanjila ili suspendirala niz mjesečnih plaćanja za financijsku godinu 2020. zbog nepridržavanja financijskih gornjih granica, prekoračenja rokova plaćanja ili nedostataka u sustavu kontrole. U ovoj bi Odluci Komisija trebala uzeti u obzir takve smanjene ili suspendirane iznose kako bi se izbjegla sva neprimjerena ili nepravovremena plaćanja ili nadoknade koji bi kasnije mogli biti predmet financijskog ispravka. Predmetni iznosi mogu se prema potrebi ispitati u okviru postupka potvrde sukladnosti u skladu s člankom 52. Uredbe (EU) br. 1306/2013.
                  
               
                     (8)
                  
                  
                     Komisija je već smanjila relevantna mjesečna plaćanja za financijsku godinu 2020. za iznose dugovane Europskom fondu za jamstva u poljoprivredi (EFJP) na temelju financijskih odluka i odluka o potvrdi sukladnosti u skladu s člancima 51. i 52. Uredbe (EU) br. 1306/2013, koje je Komisija izvršila u financijskoj godini 2020. Svi takvi iznosi uzeti su u obzir u ovoj Odluci.
                  
               
                     (9)
                  
                  
                     U skladu s člankom 54. stavkom 2. Uredbe (EU) br. 1306/2013 Ujedinjena Kraljevina trebala bi snositi 50 % financijskih posljedica neizvršenog povrata zbog nepravilnosti ako do povrata nije došlo u roku od četiri godine od datuma podnošenja zahtjeva za povrat ili u roku od osam godina ako je povrat predmet tužbe na nacionalnim sudovima. Člankom 54. stavkom 4. Uredbe (EU) br. 1306/2013 zahtijeva se od Ujedinjene Kraljevine da godišnjim financijskim izvještajima koje mora dostaviti Komisiji na temelju članka 29. Provedbene uredbe (EU) br. 908/2014 priloži ovjerenu tablicu u kojoj su vidljivi iznosi koje Ujedinjena Kraljevina snosi u skladu s člankom 54. stavkom 2. Uredbe (EU) br. 1306/2013. Pravila o primjeni obveze Ujedinjene Kraljevine da obavješćuje o iznosima čiji povrat treba osigurati propisana su u Provedbenoj uredbi (EU) br. 908/2014. Prilog II. Provedbenoj uredbi (EU) br. 908/2014 sadržava predložak tablice kojom se Ujedinjena Kraljevina mora koristiti za dostavljanje informacija o iznosima čiji se povrat mora osigurati. Na temelju tablica koje je ispunila Ujedinjena Kraljevina Komisija bi trebala odlučiti o financijskim posljedicama neizvršenog povrata zbog nepravilnosti starijih od četiri odnosno osam godina.
                  
               
                     (10)
                  
                  
                     U skladu s člankom 54. stavkom 3. Uredbe (EU) br. 1306/2013 Ujedinjena Kraljevina može, ako za to ima opravdane razloge, odlučiti ne provesti postupak povrata. Takva odluka može se donijeti samo ako već nastali troškovi ili troškovi koji će vjerojatno nastati prekoračuju iznos povrata ili ako je povrat nemoguć zbog nesolventnosti, zabilježene i priznate prema nacionalnom zakonodavstvu, dužnika ili osoba zakonski odgovornih za nepravilnost. Ako je odluka donesena u roku od četiri godine od datuma podnošenja zahtjeva za povrat ili u roku od osam godina ako je postupak povrata predmet tužbe pred nacionalnim sudovima, 100 % financijskih posljedica neizvršenog povrata trebalo bi biti na teret proračuna Unije. Iznosi za koje je Ujedinjena Kraljevina odlučila ne provesti postupak povrata i razlozi za tu odluku navode se u sažetom izvješću iz članka 54. stavka 4. Uredbe (EU) br. 1306/2013 u vezi s člankom 102. stavkom 1. prvim podstavkom točkom (c) podtočkom iv. te uredbe. Stoga ti iznosi ne bi trebali biti na teret Ujedinjene Kraljevine, iz čega slijedi da su na teret proračuna Unije.
                  
               
                     (11)
                  
                  
                     U skladu s člankom 51. Uredbe (EU) br. 1306/2013 ovom se Odlukom ne bi trebale dovesti u pitanje odluke koje Komisija može donijeti u budućnosti kako bi iz financiranja Unije isključila izdatke koji nisu ostvareni u skladu s pravilima Unije.
                  
               
                     (12)
                  
                  
                     Provedbenom uredbom Komisije (EU) 2020/1769 (4) utvrđuju se iznosi koje treba nadoknaditi državama članicama u financijskoj godini 2021. u vezi s financijskom disciplinom primijenjenom u financijskoj godini 2020. Ta nadoknada financira se odobrenim sredstvima EFJP-a prenesenima iz financijske godine 2020. u skladu s člankom 12. Uredbe (EU, Euratom) 2018/1046 Europskog parlamenta i Vijeća (5). S obzirom na članak 135. stavak 1. Sporazuma o povlačenju i s obzirom na to da se preneseni iznosi stavljaju na raspolaganje u proračunu za 2021., u Provedbenoj uredbi (EU) 2020/1769 nije utvrđen iznos za Ujedinjenu Kraljevinu. Međutim, budući da su odobrena sredstva prenesena iz financijske godine 2020., kada je Ujedinjena Kraljevina još uvijek doprinosila proračunu Unije i sudjelovala u njegovu izvršenju, primjereno je nadoknaditi udio Ujedinjene Kraljevine u financijskoj disciplini za financijsku godinu 2020. u iznosu od 41 383 278 EUR. Stoga bi taj iznos trebalo uključiti u ovu Odluku,
                  
               DONIJELA JE OVU ODLUKU:
         
            Članak 1.
            Računi agencija za plaćanja Ujedinjene Kraljevine „Department of Agriculture, Environment and Rural Affairs”, „The Scottish Government Rural Payments and Inspections Directorate”, „Welsh Government” i „Rural Payments Agency” poravnavaju se u pogledu izdataka financiranih iz Europskog fonda za jamstva u poljoprivredi (EFPJ) za financijsku godinu 2020.
            Iznosi čiji povrat treba osigurati od Ujedinjene Kraljevine ili koje joj treba platiti u skladu s ovom Odlukom, uključujući one proizašle iz primjene članka 54. stavka 2. Uredbe (EU) br. 1306/2013, utvrđeni su u Prilogu I. ovoj Odluci.
         
         
            Članak 2.
            Iznos koji treba nadoknaditi Ujedinjenoj Kraljevini u vezi s financijskom disciplinom primijenjenom u financijskoj godini 2020. utvrđen je u Prilogu II.
         
         
            Članak 3.
            Ovom Odlukom ne dovode se u pitanje buduće odluke o potvrdi sukladnosti koje Komisija može donijeti u skladu s člankom 52. Uredbe (EU) br. 1306/2013 kako bi iz financiranja Unije isključila izdatke koji nisu ostvareni u skladu s pravilima Unije.
         
         
            Članak 4.
            Ova je Odluka upućena Ujedinjenoj Kraljevini Velike Britanije i Sjeverne Irske.
         
         
            Sastavljeno u Bruxellesu 28. svibnja 2021.
            
               
                  Za Komisiju
               
               Janusz WOJCIECHOWSKI
               
                  Član Komisije
               
            
         
         
            (1)  SL L 347, 20.12.2013., str. 549.
         
         
            (2)  Provedbena uredba Komisije (EU) br. 908/2014 оd 6. kolovoza 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu agencija za plaćanje i drugih tijela, financijskog upravljanja, poravnanja računa, pravila o kontroli, jamstava i transparentnosti (SL L 255, 28.8.2014., str. 59.).
         
            (3)  Delegirana uredba Komisije (EU) br. 907/2014 оd 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu agencija za plaćanja i ostalih tijela, financijskog upravljanja, poravnanja računa, jamstava i upotrebe eura (SL L 255, 28.8.2014., str. 18.).
         
            (4)  Provedbena uredba Komisije (EU) 2020/1769 оd 25. studenoga 2020. o nadoknadi odobrenih sredstava prenesenih iz financijske godine 2020. u skladu s člankom 26. stavkom 5. Uredbe (EU) br. 1306/2013 Europskog parlamenta i Vijeća (SL L 398, 27.11.2020., str. 4.).
         
            (5)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).
      
      
         
            PRILOG I.
            Poravnanje računa agencija za plaćanja
            Financijska godina 2020. – EFJP
            Iznos čiji povrat treba osigurati od Ujedinjene Kraljevine ili koji treba platiti Ujedinjenoj Kraljevini
            
                         
                     
                     
                         
                     
                     
                        2020. – Izdaci / Namjenski prihodi za agencije za plaćanja za koje su računi
                     
                     
                        Ukupno a + b
                     
                     
                        Smanjenja, suspenzije i druge prilagodbe za izvršene odluke o sukladnosti i financijskom poravnanju za cijelu financijsku godinu 1)
                     
                     
                        Iznos koji će biti naplaćen u skladu s člankom 54. stavkom 2. Uredbe (EU) br. 1306/2013 u odnosu na EFJP
                     
                     
                        Ukupno, uključujući smanjenja, suspenzije i druge prilagodbe
                     
                     
                        Plaćanja Ujedinjenoj Kraljevini izvršena za financijsku godinu
                     
                     
                        Iznos čiji povrat treba osigurati od Ujedinjene Kraljevine (–) ili koji treba platiti (+) Ujedinjenoj Kraljevini 2)
                     
                  
                        poravnani
                     
                     
                        odvojeni
                     
                  
                        = izdaci / namjenski prihodi navedeni u godišnjoj izjavi
                     
                     
                        = ukupni izdaci / namjenski prihodi u mjesečnim izjavama
                     
                  
                         
                     
                     
                         
                     
                     
                        a
                     
                     
                        b
                     
                     
                        c=a+b
                     
                     
                        d
                     
                     
                        e
                     
                     
                        f=c+d+e
                     
                     
                        g
                     
                     
                        h=f-g
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                     
                        0,00 
                     
                     
                        -62 451,20 
                     
                  
                        UK
                     
                     
                        EUR
                     
                     
                        3 197 146 439,98 
                     
                     
                        0,00 
                     
                     
                        3 197 146 439,98 
                     
                     
                        -5 748 968,67 
                     
                     
                        0,00 
                     
                     
                        3 191 397 471,31 
                     
                     
                        3 192 730 760,53 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                         
                     
                     
                         
                     
                     
                        Izdaci 3)
                     
                     
                        Namjenski prihodi 3)
                     
                     
                        Članak 54. stavak 2. (=e)
                     
                     
                        Ukupno (=h)
                     
                  
                        08 02 06 01
                     
                     
                        6200
                     
                     
                        6200
                     
                  
                        i
                     
                     
                        j
                     
                     
                        k
                     
                     
                        l = i+j+k
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                  
                        UK
                     
                     
                        EUR
                     
                     
                        0,00 
                     
                     
                        -1 333 289,22 
                     
                     
                        0,00 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        1)
                     
                     
                        Smanjenja i suspenzije su oni uzeti u obzir u sustavu plaćanja, čemu se posebno dodaju ispravci zbog nepoštovanja utvrđenih rokova za plaćanje u kolovozu, rujnu i listopadu 2020. i druga smanjenja u kontekstu članka 41. Uredbe (EU) br. 1306/2013.
                     
                  
                        2)
                     
                     
                        Pri izračunu iznosa čiji povrat treba osigurati od Ujedinjene Kraljevine ili koji joj treba platiti uzima se u obzir ukupan iznos godišnje izjave za poravnane izdatke (stupac a) ili ukupan iznos mjesečnih izjava za odvojene izdatke (stupac b). Devizni tečaj koji se primjenjuje: članak 11. stavak 1. prvi podstavak, druga rečenica Delegirane uredbe (EU) br. 907/2014.
                     
                  
                        3)
                     
                     
                        BL 08 02 06 01 dijeli se na negativne ispravke, koji postaju namjenski prihodi u BL 62 00, i pozitivne ispravke u korist Ujedinjene Kraljevine, koji se sada uključuju na strani rashoda 08 02 06 01 u skladu s člankom 43. Uredbe (EU) br. 1306/2013.
                     
                  Napomena: Nomenklatura 2021.: 08 02 06 01 , 6200
         
      
      
         
            PRILOG II.
            Nadoknada odobrenih sredstava prenesenih iz financijske godine 2020. u vezi s financijskom disciplinom
            
                         
                     
                     
                        (iznosi u EUR)
                     
                  
                        Ujedinjena Kraljevina
                     
                     
                        41 383 278,00